السلام عليكم ورحمة الله وبركاته. اهلا بحضراتكم في المقطع رقم ستمية واحد وتمانين من مقاطع حظر التجول والحلقة الثانية عشرة من حلقات تدبر سورة البقرة. ارجو من حضراتكم تجيبوا المصاحف
وتدبرنا على مدار تلات حلقات اعلان الله عن اختيار ادم ليكون هو خليفة الله في الارض. ثم سؤال الملائكة عن الحكمة من هذا الاختيار بينما هم يسبحون ويقدسون طول الوقت يعني
اقرأ معي كده الاية تلاتين اعوذ بالله السميع العليم من الشيطان الرجيم. واذ قال ربك للملائكة اني جاعل في الارض خليفة قالوا اتجعل فيها من يفسد فيها ويسفك الدماء ونحن نسبح بحمدك ونقدس لك
قال اني اعلم ما لا تعلمون وبعد كده ربنا اثبت لهم بالتجربة ان ادم عنده ملكات فيما يخص القدرة على التعلم اكبر منهم بكتير اقرا معي كده واحد وتلاتين واتنين وتلاتين
وعلم ادم الاسماء كلها ثم عرضهم على الملائكة فقال انبئوني باسماء هؤلاء ان كنتم صادقين قالوا سبحانك لا علم لنا الا ما علمتنا انك انت العليم الحكيم قال يا ادم انبئهم باسمائهم. فلما انبأهم باسمائهم
قال الم اقل لكم اني اعلم غيب السماوات والارض واعلم ما تبدون وما كنتم تكتمون ثم اسدل الستار على مشهد الملائكة آآ بامر الله لهم بالسجود لادم وبالفعل سجدوا فورا
فسجدوا بالفاء. هذا يفيد المسارعة. اقرا معي كده اربعة وتلاتين واذ قلنا للملائكة اسجدوا لادم فسجدوا. الفجر فيه المسارعة. الا ابليس ابى واستكبر وكان من الكافرين اذا هنا ظهر عندنا شخص اسمه ابليس
ابى انه يسجد لادم هل ده معناه ان هو آآ من الملائكة لا الامر كامل للملائكة. صحيح الامر كان للملائكة. ولكن ابليس ما كانش من الملائكة في سورة الكهف احنا تدبرنا قول الله تعالى واذ قلنا للملائكة اسجدوا لادم فسجدوا الا ابليس
كان من الجن ففسق عن امر ربه. اذا ابليس من الجن وليس من الملائكة طب هو خالف الامر زي ما هو كده ما خالفش الامر؟ ما الامر كان للملائكة. لأ
لو دخل الملك قاعة فيها اجتماع للوزراء وامر الوزراء بالوقوف المفروض الوزراء فقط اللي يقفوا ولا الموزفين والسكرتارية اللي تبع كل وزير كمان موجودين في القاعة هيقفوا. طبعا الامر يشمله
طبعا كل اللي في القاعة لازم يقف اذا ابليس كان من الجن وكان حاضرا في المشهد عندما امر الملائكة بالسجود لادم لان ابليس يقال انه كان يعني من اتقى انه كان دائم التسبيح وكان حتى قيل انه يسمى طاووس الملائكة. الملائكة كانت فرحانة بها. مع انهم مش ملايكة
اذا عدم سجوده يعتبر معصية لامر الله هو ابى واستكبر سبب عصيانه هو الاستكبار الا ابليس ابى واستكبر وكان من الكافرين ودي شرحناها في اه في سورة الاعراف لما ربنا قال له
قال ما منعك الا تسجد اذ امرتك قال انا خير منه خلقتني من نار وخلقته من طين انا خير منه دي اول خطيئة في التاريخ وليس كما يقول المسيحيين ان الخطيئة الاصلية هي خطيئة ادم لما اكل من الشجرة المحرمة لا خطيئة ابليس
اسبق خطيئة ادم. فلو فيه خطيئة اصلية يبقى خطيئة ابليس مش خطيئة ادم وخط والخطيئة الاصلية في الحالة دي مش تفاحة ولا برتقانة ولا ثمرة اكلت من الشجرة المحرمة بل هي العنصر
تكبر عليه بسبب العنصر اللي هو مخلوق منه هو رأى النار افضل من الطين خلقتني من نار وخلقته من طين. انا ابيض هو اسود انا اوروبي وهو عربي انا عربي وهو هندي
دي اسمها عنصرية وهي دي اول خطيئة في التاريخ. وهي دي التحدي اللي بيواجه البشرية اقرا معي بقى خمسة وتلاتين وقلنا يا ادم اسكن انت وزوجك الجنة وكلا منها رغدا حيث شئتما
ولا تقربا هذه الشجرة فتكونا من الظالمين بعد اسجاد الملائكة لادم ادخل الله ادم وحواء الى الجنة واسكنهما في الجنة. وقلنا يا ادم اسكن انت وزوجك الجنة. فربنا سكنهم في الجنة
واعطاهم شريعة يعيشوا بها. الشريعة في الجنة لطيفة اوي ، كل حاجة حلال ما عدا حاجة واحدة بس كل حاجة حلال ما عدا حاجة واحدة. الشجرة دي بس وكولا منها رغدا يعني هنيئا مريئا حيث شئتما
ولا تقربا هذه الشجرة ستكون من الظالمين الشجرة دي ما تقربوش منها المحرم هو الاكل منها ولكنه عن الاقتراب منها عشان ما يضعفوش. سدا للذرائع في حاجة حتى في الفقه اسمها المحرم لنفسه والمحرم لغيره
في حاجة محرمة لنفسها زي مسلا الزنا. محرم لنفسه الخلوة بالمرأة الاجنبية او مسلا الحاجات اللي زي دي دي محرمة لغيرها لانها ممكن تؤدي للمحرم لنفسه. ايه نفس الكلام؟ ما تقربوش يحرم الاقتراب من الشجرة دي لان ده ممكن يؤدي الى الحرام بقى الايه ؟ الاساسي اللي هو
يعني مسلا لما واحد يتعالج من ادمان الخمر. هنا في اوروبا يقوم الدكتور اللي بيعالجه يمنعه من دخول اي خمارة حتى لو هيشرب كوكاكولا ليه ؟ لان وجوده في هذا الجو قد انه يضعف عزيمته
النبي عليه الصلاة والسلام قال من حام حول الحمى يوشك ان يقع فيه اللي يقعد يلف ويدور حول منطقة محرم عليه الدخول فيها ممكن يقع فيها غصب عنه ويقوم داخل
يبقى الافضل انه يتقي الحرام بالابتعاد عنه اقرا معي بقى الاية ستة وتلاتين فاذلهما الشيطان عنها فاخرجهما مما كانا فيه وقلنا اهبطوا بعضكم لبعض عدو ولكم في الارض مستقر ومتاع الى حين
خلي بالك بقى هنا بقى الشيطان ابليس ما بقاش اسمه بقى اسمه شيطان ما قالش فازلهما ابليس لأ ابليس رفض يسجد وابى واستكبر وكان من الكافرين بقى شيطان يبقى شيطان ده مش اسم
الشيطان ده وزيفة زي خليفة خليفة دي وظيفة فالانسان خليفة الله في الارض خليفة دي الوظيفة اللي الانسان بيشتغلها ابليس وزيفته شيطان خلاص؟ وفيه شياطين تانيين مش مش ابلسة مش مش جن اصلا. فيه شياطين انس. وربنا قال وكذلك اوحينا لكل نبي وكذلك جعلنا
لكل نبي عدوا شياطين الانس والجن. يوحي بعضهم الى بعض زخرف القول غرورا. ازا فيه شياطين انس شياطين جن شيطان يعني شيء مضر وبيبعد الانسان عن الخير سواء عن الدين عن الصحة عن اي حاجة ده اسمه شيطان
طيب الملفت هو ان ابليس بقى اسمه شيطان يعني اشتغل شيطان بعد ما عصى واستكبر وكفر. هنجد ان في الاية اربعة وتلاتين افكركم بها واذ للملائكة اسجدوا لادم فسجدوا الا ابليس. ابى واستكبر وكان من الكافرين. بعد كده اصبح بقى هو شيطان
واول مهمة انجزها هو انه استطاع يتسبب في اخراج ادم وحواء من الجنة طيب دي فتنة وابتلاء والفتن والابتلاءات بتطلع حقيقة الناس. يعني لولا هذا الابتلاء وهو الامر بالسجود لادم ربنا
امر الملائكة بالسجود لادم وكان فيه معهم اخرين ممكن من الجن والناس اطاعت بس في واحد سقط في الامتحان اللي هو ابليس يبقى الابتلاء ده كويس ولا وحش لولا الابتلاء ده
كان زمن ابليس لحد النهاردة واقف في وسط الملائكة بيقول سبوح قدوس رب الملائكة والروح. وفرحانين يبقى الدرس اللي نتعلمه ان مش كل شيء جميل معدنه جميل ممكن يكون معدنه خبيث
والفتنة بتظهر المعدن الحقيقي عشان كده ما نكرهش الفتن اوي. صحيح الفتن صعبة لكنها بتظهر معادن الناس الحقيقية. فازلهما الشيطان عنها فاخرجهما مما كانا فيه عنها يعني عن الجنة. فيه ناس طبعا فسرتها انها عن الشجرة. لكن لأ
في قراءة اسمها قراءة حمزة فازالهما الشيطان عنها. يبقى ازالهما عن الجنة اللي هم اللي سبق لنا. طيب يبقى الجنة ودي من الفروق الكبيرة قوي بين الاسلام والمسيحية على فكرة
اولا المسيحية بتحمل المرأة المسئولية بتاعة خروج البشر من الجنة ان في المسيحية الشيطان اتى في صورة حية واقنع المرأة والمرأة راحت ضحكت على ادم بيسموها المرأة في الانجيل ما بيقولوش مش حواء
وعلى فكرة وحتى اسمي حواء مش موجود برضو في في القرآن يعني فيروح بقى المرأة ده في الانجيل او في في العهد القديم يعني المحرف طبعا اضحك على قدمه ما تقولوش ان السمرة دي من الشجرة المحرمة. واكل من غير ما يعرف
ولبس الايه المشكلة هو كمان ستبقى للتعاليم المسيحية واليهودية المرأة هي سبب خروج الناس كلها من الجنة لكن لأ الاسلام مش كده الاسلام القرآن التحذير فيه كان من ربنا لهم هم الاتنين. اقرا كده خمسة وتلاتين
وقلنا يا ادم اسكن انت وزوجك الجنة وكلا انتم الاتنين. منها رغدا حيث شئتما انتم الاتنين. ولا تقربا انتم الاتنين. هذه الشجرة فتكونا انتم الاتنين من الظالمين شفت بقى في الاسلام
المسئولية مشتركة بل المسئولية اكبر على ادم ليه؟ اولا لان هو النبي سانيا لان هو رب الاسرة والمفروض كان يسيطر. والمفروض ما كانش يغلط بس لحد دلوقتي هي المسئولية احنا شايفينها مشتركة طبعا يعني. في الاعراف الاية عشرين. ربنا قال فوسوس لهما
الشيطان مش وسوس للمرأة بس لا وسوس لهما ليبدي لهما ما وري عنهما من سوءاتهما. وقال ما نهاكما. كل ده مثنى عن هذه الشجرة الا ان تكون انتم الاتنين ملكين. يعني تبقوا ملائكة او تكونا من الخالدين
الاسلام المرأة لا تحمل مسئولية اخراج البشر من الجنة ابدا الاتنين مسئولين بل قدم مسئول اكتر زي ما قلت لكم نقرا ستة وتلاتين مع بعض فازلهما الشيطان عنها فاخرجهما مما كانا فيه. وقلنا اهبطوا بعضكم لبعض عدو
لكم في الارض مستقر ومتاع الى حين صدر الامر بالهبوط للارض نلاحز ان الخطاب كان بالمثنى فاذلهما فاخرجهما وبعدين بالجمع فيه اهبطوا ما قالش اهبطا في مفسرين قالوا ان الخطاب هنا لادم وحواء والشيطان. الكل نزل
والدليل هو ان الشيطان ايضا اهبط من الجنة والدليل الاعراف تلتاشر قال فاهبط منها فما يكون لك ان تتكبر فيها. اذا الشيطان اهبت من الجنة. وادم وحواء اهبط من الجنة. ازا اهبطوا
بالجمع لان المقصود بها ادم وحواء والشيطان. الناس والشيطان لكن هناك مفسرين تانيين قالوا لأ. المقصود ادم وحواء بس. ابن عاشور يرى زلك ويقولوا ان العرب لا تستسيغ تكرار صيغة المثنى كتير في نفس الجملة
فممكن تقلب من صيغة المثنى لصيغة الجمع انا اسف عشان ما يبقاش نشاز في الاذن شف فازلهما فازلهما الشيطان فاخرجهما مما كانا فيه وقلنا بطاء هيبقى كتير على الودن. فقال لك وقلنا اهبطوا بعضكم لبعض عدو ولكم في الارض مستقر ومتاع الى حين
لكن هو ممكن يكون مقصود به الناس يعني ادم وحواء بيمثلونا بيمثلوا البشر كلهم فالمقصود ان اللي هيحصل بعد كده والعداوة اللي مش عداوة بين ادم وحواء اكيد. لكن عداوة بين بين الناس بين البشر
بعضكم لبعض عدو. طب ليه ايه سبب العداوة دي اكتر آآ طبعا فيه رأي بيقول لك لأ ده العدوة بين البشر وبين الشيطان لكن اكتر آآ تفسير عجبني ودي عداوة بين البشر
لان الشيطان لما اغوى ادم وحواء اغواهم ازاي ؟ ركز معي الاعراف عشرين تاني شوفوا الاعراف لا غنى عنها في القصة بتاعة ادم وحواء وقال ما نهاكما ربكما عن هذه الشجرة الا ان تكون ملكين او تكون
هنا من الخالدين تبقوا ملايكة والملائكة لا تعصي الله ابدا. فهم عصوا ربنا عشان ما يعصوش ربنا ابدا. وعشان يبقى سهل عليهم الطاعة بعد كده. عشان كده الشيطان يدخل من باب الدين كتير ونقول عشان كده لما تيجي تقرا قرآن
آآ تبدأ بالاستعاذة من الشيطان الرجيم. فيه ناس يقول لك يا جماعة هو انا عامل حاجة وحشة ليه استعيذ بالله من الشيطان الرجيم وانا هقرأ قرآن؟ ايوة لان الشيطان يدخل لك من باب القرآن
يدخل لك يقول لك ايه ده انت صوتك جميل اوي ياه ده انت تستحق تبقى انت الامام بتاع المسجد لا لا لا لا لا ده مصلحة الاسلام تبقى انت الامام بتاع المسجد بتاع المنطقة
يلا اكتب كده بقى ايه جواب وشكر راجل شكوى في الوزارة وقل عليه متطرف يقوم الشيطان يخش من باب الدين. يهيأ لك ان انت لو بقيت بقى يعني امام المسجد بتاع حتتكم يوه فلسطين هتتحرر تاني يوم ياه على مصلحة الاسلام الفزيعة اللي في الموضوع ده يخش عيالك كده هو ده العمل
الا ان تكون ملكين او تكونا من الخالدين مين يكره ما يعياش ما يمرضش. ما يخشش مستشفى. ما يموتش هو حرك جواهم الطمع ركز بقى يبقى الشيطان لما اغوى ادم وحواء
حرك جواهم الطمع فلما اهبطوا الى الارض اهبطوا وقد بدأ الطمع في البشر وده اللي هيسبب عداوة وقلنا اهبطوا بعضكم لبعض عدو. لان خلاص اكتسبوا خصلة جديدة عليهم بقى دلوقتي. وهي الطمع
هم نازلين بها ولكم في الارض مستقر ومتاع الى حين. اذا الارض مكان اقامة مؤقت يستقر فيه الانسان الى حين الى حين يعني المكان ده هتستقروا فيه آآ مدة مؤقتة
انت بتخش آآ الفندق فبيقول لك آآ تشيك اوت الساعة حداشر الصبح. خلاص انت اتفضل استقر استريح بس حداشر تكون سايب الاوضة ومتاع الى حين وبعد الوقت المعين ده الانسان هيرجع الى ربه
يلا سبعة وتلاتين تتلقى ادم من ربه كلمات فتاب عليه. انه هو التواب الرحيم ركزوا معي اوي في الاية دي انه هو التواب يعني ايه التواب دي محتاجة سهلة قوي. يعني اللي بيقبل التوبة. لأ
فيه اسم اخر من اسماء الله الحسنى هو قابل التوب قابل التوب يعني اللي بيقبل التوب التواب هو الذي يحب ان تتوب فيلهمك التوبة. كي تتوب. فلما تتوب يقبل منك التوبة
يعني ربنا يريدك ان تتصدق بمال. فيعطيك المال ويأمرك بالصدقة فتتصدق بالمال بتاعه هو فيقبل منك الصدقة. يأمرك بالصبر فيلهمك الصبر اللي هو بيديه لك. ويأمرك بالصفاء لما تصبر يدي لك ثواب كبير جدا. السحرة في قصة موسى. دعوا
ربنا قالوا ايه ربنا افرغ علينا صبرا وتوفنا مسلمين يبقى الصبر من عند ربنا. يعني هم عايزين يصبروا. طب ما تصبروا. لأه. هم بيطلبوا الصبر من ربنا عشان يصبروا بالصبر. ايه اللي بيديه لهم
فلما تاخد الصبر بتاعه وتصبر به يدي لك ثواب بغير حساب هنا نفس الكلام في التوبة بقى فتلقى ادم من ربه كلمات فتاب عليه ادم بصفة النبي ربنا اوحى له هو بكلمات يستخدمها. هم. هو وحواء عشان يتوبوا بها
ايه الكلمات دي اكتبوا ازاي كل واحد فيهم يمسك يمسك سبحة بعداد ويقول استغفر الله استغفر الله استغفر الله عشر تلاف مرة ويسموها العتاقة الكبرى لأ اسمع بقى في سورة الاعراف الكلمات اللي ربنا علمها لادم علشان يتوبوا بها هو وحواء
اسمع بقى الجمال الاعراف تلاتة وعشرين قال ربنا ظلمنا انفسنا وان لم تغفر لنا وترحمنا لنكونن من الخاسرين ده اول درس تعلمه الانسان في التاريخ سيلف كريتسيزن نقد الذات قبل ما تطلب المغفرة انقد ذاتك واعترف انك غلطان
قال ربنا اغفر لنا. لأ. قال يا ربنا ظلمنا انفسنا طول النهار بتنتقد الناس امتى اخر مرة انتقدت نفسك؟ حاول كده كل واحد فيكم يفتكر اخر مرة انتقد نفسه امتى
طول ما انت قاعد بتنتقد الناس. تنتقد زوجتك وتنتقد ولادك وتنتقد جيرانك. وتنتقد زملائك في الشغل وتنتقد مديرك. تنتقد صاحب الشركة اللي مش فاهم حاجة تنتقد الوزير تنتقد الدنيا كلها مش عجباك
يعني اغبيا جدا الناس دي اغبية جدا طب اخر مرة قلت على نفسك غبي امتى ؟ بصراحة حاول تفتكر يعني الناس كلها غبية ما عدا انت انت للاي كيو بتاعك ما شاء الله في السما يعني
الناس كلها بتغلط ما عدا انت شفت اول درس في التاريخ ربنا اداه لك اول درس ايه نقد الذات فتلقى ادم من ربه كلمات فتاب عليه. الكلمات دي تبدأ بنقد الذات
انك تقر وتعترف بخطأك قال ربنا ظلمنا انفسنا وقد نادتنا خلاص واعترفنا بخطأنا بعد كده ممكن نطلب المغفرة. وان لم تغفر لنا وترحمنا لنكونن من الخاسرين يبقى التواب هو الذي يحب ان تتوب. فيلهمك التوبة كي تتوب فلما تتوب يقبل منك التوبة. عشان كده احنا ترجمناها
في ترجمة جسور ذا سي بيرب جرانتر اند اكسبتور اوفري بنتنز كل ما هتلاقي كلمة التواب هتلاقيها مترجمينها بالسطر كامل كده يعني الذي يلهم التوبة ثم يقبلها من الناس تخيلوا لو ما كانش ربنا عمل نظام التوبة
ايه اللي كان هيحصل يعني اللي يغلط خلاص غلطته ما تتمسحش الناس كانت هتفقد كل ما حد يغلط يقول لك خلاص ما انا كده كده داخل النار. يبقى انسرقت اسرق جمل بقى
كمل بقى في الغلط وفي الحرام على الاقل تستمتع في الدنيا شوية وخلاص ما انت كده كده هتتعزب في الاخرة لكن نظام التوبة والمغفرة هو السبب توقف كثير من الناس عن كثير من الجرائم اللي كانوا بدأوا يعملوها
كثير من المعاصي والمحرمات فيه ناس ارتكبتها ثم لم تتمادى فيها علشان في نزام اسمه التوبة وايه اللي كان الناس كلها التمادد في الغلط حكمة الله القاهرة سبعة وتلاتين فتلقى ادم من ربه كلمات فتاب عليه. انه هو التواب الرحيم
قلنا ادم هو اللي بيمثلنا كلنا في القرآن. الاية دي بتقول ايه؟ ركز معي اوي في الحتة دي. حتة من اروع ما يمكن في القراءات الاية بتقول ان علينا واجب اننا نتوب الى الله. طالما اننا تلقينا من الله طريقا نتوب بها. ما هو ادم هو بيمسلك
ما هو ده التدبر بقى تحط نفسك في الاية وتقعد تتفرج على مسرحية. حط نفسك في كل اية قلت ادم ده بيمثلك وبيمثلك فتلقى ادم يعني حضرتك تلقيت. وحضرتك تلقيتي من ربكم كلمات
فتاب عليكم. يبقى تعملوا ايه ؟ انتم ده انتم توبوا بقى يبقى الاية دي بتقول لك انت عليك واجب انك تتوب طالما انك ربنا الهمك طرق تتوب بها حلو اوي
في قراءة تانية بقى اسمها قراءة ابن كثير المكي بتقول فتلقى ادم مش ادم كلمات مش كلمات فتاب عليه انه هو التواب الرحيم. ايه يعني فرقت الحاجة؟ فرقت كتير ادم بقى مفعول به والكلمات بتاعة ربنا بقت هي الفاعل. يعني
كلمات ربنا تلقت ادم. مش ادم تلقى كلمات ربنا يعني ايه معناها دي؟ معناها ايه معناها روحاني جدا يعني حتى لو الانسان اخد كلمات الله وتاب بها ففي الحقيقة كلمات الله هي اللي بتاخد الانسان الى المغفرة
وكأن القرآن بينمي داخل القارئ المتدبر الحس الفني. انك تشعر باللمسة الفنية في القرآن. عشان يربيك روحيا انت تلقيت كلمات ربنا فبدأت تستخدمها وتتوب بها كلمات الله بتاخدك دلوقتي وطالعة بك على مغفرة ربنا
شفتوا الجمال قلنا اهبطوا منها جميعا. فاما يأتينكم مني هدى فمن تبع هداي فلا خوف عليهم. ولا هم يحزنون والذين كفروا وكذبوا باياتنا اولئك اصحاب النار هم فيها خالدون. طيب ليه ادم وحوالي
واتعاقبوا واهبطوا من الجنة طالما ربنا تاب عليهم مش ربنا قال فتاب عليهم طب ليه بقى هم مش بيعاقبوا ده هم اصلا خلقوا للحياة على الارض ده اللي احنا هنتدبره مع بعض. بكرة بازن الله
ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيك ياك ورسلك وعبادك الصالحين
اللهم احي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حب كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء
احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان في حسناتي وحسناتكم جميعا. اللهم فاطر السماوات والارض عالم الغيب والشهادة. انت تحكم بين
عبادك فيما كانوا فيه يختلفون. فبحق كل حرف في كتابك تلوناه او تدبرناه. اكفنا واهلينا اخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحور
فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي كشمير وفي سريلانكا وفي الهند
وفي الشام وانصر كل من نصرهم واخذل كل من خذلهم وطهر المسجد الاقصى من الدنس. فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا
او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل ومن لم يصب به فقه شره وابعده عنه. ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض الايمان
بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير وصل اللهم وسلم على سيدنا محمد وعلى اله وصحبه ومن تبع هداه
السلام عليكم ورحمة الله. ونراكم غدا باذن الله نفس هذا الموعد ان كنا من اهل الدنيا